ดีเกินคาด! รัฐเล็งเพิ่ม “สลากดิจิทัล” งวด 16 ส.ค.นี้ 9 ล้านใบ
สำนักสลากกินแบ่งรัฐบาล เตรียมเพิ่ม “สลากดิจิทัล” งวด 16 สิงหาคมนี้ เป็น 9 ล้านใบ หลังงวด 1 สิงหาคม 2565 ขายไปแล้วกว่า 6.7 ล้านใบ คาดหมดภายในวันนี้
สำนักสลากกินแบ่งรัฐบาล เตรียมเพิ่ม “สลากดิจิทัล” งวด 16 สิงหาคมนี้ เป็น 9 ล้านใบ หลังงวด 1 สิงหาคม 2565 ขายไปแล้วกว่า 6.7 ล้านใบ คาดหมดภายในวันนี้
18 ก.ค. 2565

นายธนวรรธน์ พลวิชัย กรรมการและโฆษกคณะกรรมการสลากกินแบ่งรัฐบาล เปิดเผยในการประชุมคณะกรรมการสลากฯ ว่า ในวันที่ 21 กรกฎาคมนี้ จะมีการพิจารณาเพิ่มสลากดิจิทัลของงวดวันที่ 16 สิงหาคม 2565 จาก 7.1 ล้านใบ เป็น 9 ล้านใบ เพื่อให้เพียงพอต่อความต้องการของประชาชน หลังจากในงวดปัจจุบันสลากดิจิทัล ได้รับความนิยม และจำหน่ายเร็วกว่าที่คาด โดยใช้เวลาไม่ถึงวันขายได้เกิน 6 ล้านใบแล้ว
ทั้งนี้การจำหน่ายสลากดิจิทัลงวด 1 สิงหาคม 2565 ยังได้รับความนิยมอย่างต่อเนื่อง ตั้งแต่เปิดจำหน่ายเมื่อวานนี้ (17 กรกฎาคม 2565) จำหน่ายไปแล้วกว่า 6,715,399 ใบ จากจำนวนสลากทั้งหมด 7,167,500 ใบ โดยคาดว่าวันนี้จะจำหน่ายหมด